Logistikøkonom

Logistikøkonom (tidligere kaldet Transportlogistiker) er en uddannelse inden for international logistik, økonomi, organisation og jura.

Uddannelsen til logistikøkonom er en 2-årig kort videregående uddannelse (KVU).

Studiet foregår på erhvervsakademier i Køge, København, Vejle og Hobro. Det er muligt at læse uddannelsen på dansk eller engelsk. Uddannelsens internationale navn er Logistics Management.

Forudsætningen for at blive optaget er en gymnasial uddannelse eller en erhvervsuddannelse inden for kontorområdet samt specifikke adgangskrav.

Hovedfagene er logistik og supply chain management.

Almen del 
 Samfundsmæssige perspektiver ved transport og logistik 
 Indkøb
 Produktion
 Distribution
 Informationsstyring i forsyningskæden
 Økonomi
 Jura
 Statistik
 Engelsk
 Organisation

Virksomheden 
 Virksomhedens organisation 
 Logistik
 Regnskab
 Ledelse
 Indkøb 
 Lagerstyring 
 Produktion 
 Prisberegninger 
 Internationale betalinger 
 Aftaler om køb, salg og levering samt andre juridiske forhold

Markeder 
 Markedsføring 
 Analyser af kundetilfredshed 
 Virksomhedens konkurrenceevne 
 Kvalitet 
 Internationale reguleringer 
 Toldregler 
 Kulturelle og politiske forhold i forskellige regioner, lande eller områder

Transport 
 Transportformer til lands, til vands og i luften 
 Forsikring og transport 
 Effektiv planlægning og planlægningsværktøjer 
 Løsning af konkrete transport– og logistikopgaver

Teknologi 
 Brug af computere og programmer til effektiv og miljørigtig analyse 
 Planlægning og gennemførelse af interne og eksterne transporter

Individuel del 
Denne del af studiet indeholder en praktikperiode på 10 uger. Denne ligger på fjerde semester.

Afsluttende projekt 
I det afsluttende projekt skal den studerende løse en logistisk problemstilling for en virksomhed.

Optagelseskrav 
Uddannelsen henvender sig primært til to grupper:
 Unge, som har en erhvervsuddannelse (EUD) inden for kontorområdet, 
 Unge med HHX, studentereksamen, HF eller HTX 

Herudover stilles følgende krav:
 Engelsk på niveau B på EUD 
 2. fremmedsprog på niveau C 
 Matematik på niveau C

Jobmuligheder 
Inden for logistik, transport, luftfart eller forsyningsvirksomhed generelt. Typiske arbejdssteder vil være i produktions-, handels- eller servicevirksomheder, hos speditører, shippingfirmaer, rederier eller luftfartsselskaber, både på hjemmemarkedet og internationalt.

Listen over mulige job er på ingen måde udtømmende – men typiske job med udgangspunkt i denne uddannelse kunne være:
 Logistikassistent
 Shippingmedarbejder
 Speditør
 Logistikanalytiker
 Eksportmedarbejder 
 Projektleder
 Planlægger
 IT-projektleder
 Markedsføringsassistent
 Mellemleder

Videreuddannelse 
Uddannelsen giver muligheder for merit til videregående studier på universiteter og handelshøjskoler både i Danmark og i udlandet.

Man kan f.eks. blive optaget på Syddansk Universitet og videreuddanne sig med en HD 2. del, hvor der findes en særlig logistiklinje.

HD-specialiseringen henvender sig til nuværende og kommende ledere inden for logistik- og indkøbsområdet. Den kvalificerer til at planlægge og styre komplekse vare- og informationsstrømme under hensyn til skærpede kundekrav og krav om omkostningseffektivitet. 

Man kan også vælge at videreuddanne dig inden for økonomi og regnskab.

En anden mulighed efter man er færdig som logistikøkonom er at tage et år mere f.eks. på University of Huddersfield i England og opnå en bachelorgrad i lufthavnslogistik eller strategi.
Herefter kan man på et af de danske universiteter gå videre med en master, og i sidste ende erhverve en doktorgrad eller en ph.d.-grad.

Eksterne henvisninger 
 UddannelsesGuidens information om uddannelsen Logistikøkonom
 UddannelsesGuidens information om uddannelsen Logistics Management
 Undervisningsministeriets bekendtgørelse af 23. oktober 2014 om Logistikøkonomuddannelsen

Videregående uddannelser i Danmark
Økonom